Jeg ringede til jeres venlige kundeservice idet jeg havde et gavekort som jeg ønskede at forudbestille en iphone 6s for. 

Jeg fik oplyst, at jeg kunne forudbestille en iphone i butikken og det gjorde jeg d. 7/10. (og betalte depositum)
Jeg bestilte en iPhone 6S 64 GB Space Grey i butikken på Nørrebrogade og fik af vide at den havde release d. 9/10, hvor jeg kunne komme ned og hente den. De ville sende mig en sms. 

Da jeg ikke havde modtaget besked i løbet af fredag, ringede jeg til kundeservice for, at høre hvad status var. Den søde kundeservicemedarbejder fortalte at min iphone lå klar til mig i butikken. 

Da jeg kommer ned i butikken og viser min kvittering (for bestilling og betaling), siger ekspedienten med det samme ”Den er desværre udsolgt. Vi har haft meget travlt her til formiddag og solgt rigtig meget”. 

Jeg virker meget uforstående overfor dette og fortæller, at jeg jo har forudbestilt og betalt. 

Han tjekker lageret og må igen meddele, at telefonen er udsolgt. 

Jeg oplyser, at det er utrolig mærkeligt og enorm dårlig kundeservice, at man kan ’reservere’ og forudbetale en vare (for at undgå netop denne problematik) som ikke er tilgængelig, hvortil han svarer, at der jo desværre er sket en fejl, men at hans chef forsøger at skaffe flere hjem. 

Jeg spørger hvad leveringstiden så er, da jeg jo står og skal bruge den, men her kan han desværre ikke give mig en status. 

Jeg går fra butikken med et virkelig dårligt indtryk. 

Jeg ringer til kundeservice, da jeg kommer hjem.

Her får jeg oplyst, at der må være tale om en fejl idet de kan se, at telefonen ligger klar til mig i butikken. 

Den flinke kundeservicemedarbejder ringer dog alligevel til butikken for at høre hvad der er sket og kundeservice må give mig samme besked som butiksmedarbejderen. Heller ikke kundeservicemedarbejderen kan give mig en leveringsstatus.

I løbet af aftenen (9/10) googler jeg frem og tilbage, for at se om jeg kan få den et andet sted. 
Pricerunner linker til Elgigantens hjemmeside – og her står varen på lager. Jeg klikker på ”Se hvilke varehuse der har varen på lager” og her dukker sjovt nok Nørrebrogade op. (status er opdateret efter mit opkald med kundeservice) 

Jeg forsøger at lægge varen i kurven, for at se om det er muligt. Jeg når helt til betaling – det er altså muligt at købe den!

Jeg ringer igen til kundeservice og får fat i medarbejderen som tidligere på dagen fortalte at telefonen lå klar til mig. Jeg fortæller hende om min oplevelse samt at man fortsat kan bestille den. Jeg spørger om de så har mulighed for at sende varen til mig, nu da den er på lager. 

Jeg får da oplyst at varen er udsolgt i alle butikker samt på deres hovedlager. 

Heller ikke denne medarbejder kan oplyse mig om leveringstidspunkt. 


d. 13/10 ringer jeg for at høre om der er noget nyt angående levering, men igen er der ingen hjælp at hente. 

Jeg står tilbage med følelsen af at være snydt. Hvordan er det muligt, at forudbestille et produkt som ikke er tilgængeligt? 

Enten har medarbejderne solgt ’min’ telefon om formiddagen ellers er der ikke leveret nok? 

Hvis jeg vidste, at I ikke kunne levere min bestilte vare som lovet, havde jeg da valgt at købe den et andet sted. 

Der skal dog være plads til ros af jeres kundeservice, oven i denne virkelig dårlige oplevelse, når man ringer til jer. 

Det er nu 5 dage siden jeg skulle have haft min forudbestilte vare og jeg har endnu ikke modtaget den eller besked fra jer.